Tornator
Tornator Oyj on suomalainen metsäyhtiö, jonka pääliiketoimintana on puun tuottaminen sekä hakkuuoikeuksien myynti metsäteollisuudelle. Imatralla kotipaikkaansa pitävä Tornator on Suomen kolmanneksi suurin metsänomistaja. Se omistaa ja hallinnoi Suomessa noin 580 000 hehtaaria metsämaata. Yhtiö tarjoaa myös metsänhoitopalveluja, myy rantatontteja sekä ostaa metsämaita nykyisten metsätilojensa läheisyydestä.
Granlund (yritys)
Granlund Oy (aik. "Insinööritoimisto Olof Granlund Oy") on vuonna 1960 perustettu suomalainen kiinteistö- ja rakennusalan konserni, jonka pääkonttori on Helsingin Malmilla. Yhtiö työllisti vuoden 2017 lopussa noin 800 työntekijää Suomessa. Lisäksi konsernilla on kansainvälistä liiketoimintaa muun muassa Aasiassa, Lähi-idässä, Pohjoismaissa, Baltiassa ja Iso-Britanniassa.